Document ID: 32012R0947

Title and Content:
ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 947/2012 ΤΗΣ ΕΠΙΤΡΟΠΉΣ της 12ης Οκτωβρίου 2012 για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 2368/2002 της 20ής Δεκεμβρίου 2002 για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών (1) και, ιδίως, το άρθρο 19 παράγραφος 6 και το άρθρο 20, Εκτιμώντας τα ακόλουθα: (1) Κατόπιν προσωρινής αποδοχής, οι συμμετέχοντες στη διαδικασία Κίμπερλυ στη διασυνοδική συνεδρίαση της Ουάσινγκτον τον Ιούνιο του 2012, ενέκριναν, με γραπτή διαδικασία, την προσθήκη του Καμερούν στον κατάλογο των συμμετεχόντων στη διαδικασία Κίμπερλυ (ΔΚ). Η έγκριση αυτή επιβεβαιώθηκε στις 14 Αυγούστου 2012 με ανακοίνωση της προεδρίας της ΔΚ. (2) Δυνάμει της Συνθήκης της Λισαβόνας, η οποία τέθηκε σε ισχύ την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα. Για να βελτιωθεί η λειτουργικότητα του πιστοποιητικού που αναφέρεται στο άρθρο 2 στοιχείο ζ) του κανονισμού (ΕΚ) αριθ. 2368/2002, θα πρέπει να τροποποιηθούν ορισμένα χαρακτηριστικά που ορίζονται στο παράρτημα IV του εν λόγω κανονισμού, ώστε να αντανακλούν αυτή την αλλαγή. Ωστόσο, είναι αναγκαίο να καθοριστεί ρεαλιστικό χρονοδιάγραμμα, ώστε να επιτραπεί στις αρμόδιες αρχές της Ένωσης να προσαρμοστούν στην αλλαγή αυτή, λαμβανομένου υπόψη του χρόνου που απαιτείται για να εξασφαλιστεί η δυνατότητα διάθεσης του νέου πιστοποιητικού. (3) Επιπλέον, θα πρέπει να επικαιροποιηθούν οι διευθύνσεις των σημείων επαφής της Ευρωπαϊκής Ένωσης και της Ελβετίας, που περιλαμβάνονται στο παράρτημα ΙΙ, ο κατάλογος των αρμόδιων αρχών των κρατών μελών που περιλαμβάνεται στο παράρτημα ΙΙΙ, και ο κατάλογος των οργανισμών διαμαντιών που περιλαμβάνεται στο παράρτημα V. (4) Τα παραρτήματα II, III, IV και V του κανονισμού (ΕΚ) αριθ. 2368/2002 θα πρέπει να τροποποιηθούν αναλόγως. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 22 του κανονισμού αριθ. 2368/2002, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 2368/2002 τροποποιείται ως εξής: 1) το παράρτημα II αντικαθίσταται από το κείμενο που περιλαμβάνεται στο παράρτημα I του παρόντος κανονισμού· 2) το παράρτημα III αντικαθίσταται από το κείμενο που περιλαμβάνεται στο παράρτημα II του παρόντος κανονισμού· 3) το παράρτημα IV αντικαθίσταται από το κείμενο που περιλαμβάνεται στο παράρτημα III του παρόντος κανονισμού· 4) το παράρτημα V αντικαθίσταται από το κείμενο που περιλαμβάνεται στο παράρτημα IV του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ωστόσο, το άρθρο 1 σημείο 3 εφαρμόζεται από την 1η Ιανουαρίου 2013. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 12 Οκτωβρίου 2012.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2767
5424
5283
3584
122
2106
913
187
3156

EuroVoc IDs (Expanded): 2767
5424
5283
3584
122
2106
913
187
3156

Dataset Source: meu

Split: test